Renate Götschl
Renate Götschl (sündinud 6. augustil 1975 Judenburgis) on endine Austria mäesuusataja. Götschl on võitnud hõbemedali Alpi kahevõistluses ja pronksmedali kiirlaskumises Salt Lake Citys 2002. aasta OM-il. Ta on tulnud maailmameistriks Alpi kahevõistluses (1997) ja kiirlaskumises (1999) ning meeskonnavõistluses (2007). Kokku on ta võitnud üheksa MM-i medalit. Maailma karikasarjas võitis ta üldkarika 2000. aastal. Kiirlaskumise karika sai ta viiel korral ja ülisuurslaalomi karika kolmel korral. Ta on saanud 46 MK-etapivõitu. Esimese võidu sai ta 1993. aastal slaalomis. Götschl teatas karjääri lõpetamisest 2009. aasta augustis.